Fusionen er netop blevet vedtaget med 90 % af stemmerne, og 98 % af den på generalforsamlingen repræsenterede aktiekapital. - Vi er glade for at kunne konstatere, at der har været massiv opbakning til fusionen, og vi har i sparekassen også fået mange positive tilkendegivelser fra kunder og aktionærer på, at det netop er Sparekassen Vendsyssel, som vi har valgt som fusionspartner, siger bestyrelsesformand Christian Hem. - Det er glædeligt, at kun få af Hvetbos aktionærer har valgt at sælge deres aktier forud for ombytningen, og at stort set alle de hidtidige aktionærer således gerne vil være garanter i Sparekassen Vendsyssel. Fusionen er med til at konsolidere os som Vendsyssels førende pengeinstitut, siger direktør Vagn Hansen.

Opsummering:
Fusionen mellem Sparekassen Hvetbo og Sparekassen Vendsyssel er nu en realitet.